**MAANVAIHTOSOPIMUS**

**Sopimuksen osapuolet**

Ruskon kunta Y-tunnus 0204524-5  
Vanhatie 5  
21290 Rusko

OMT-Tank Oy Y-tunnus 2152317-7  
Ojannontie 10  
21290 Rusko

**Maanvaihdon kohteet**

Ruskon kunta luovuttaa OMT-Tank Oy:lle 704-406-1-388 Ojanto -nimisestä kiinteistöstä karttaliitteessä osoitetun n. 4594 m² suuruisen määräalan. Tähän pinta-alaan sisältyy asemakaavaluonnoksen TY-korttelialue.

OMT-Tank Oy luovuttaa Ruskon kunnalle 704-406-1-443 Ojannontie 14 -nimisestä kiinteistöstä karttaliitteessä osoitetun n. 1223 m suuruisen määräalan. Tähän pinta-alaan sisältyy asemakaavaluonnoksen katualue.

Vaihdettavat maa-alueet sijaitsevat asemakaava-alueella, jossa on käynnissä asemakaavamuutos ja asemakaavan laajentaminen. Kaavoituksen kustannuksista vastaa kunta.

Määräaloihin ei kohdistu kiinnityksiä tai muita rasitteita, kuin mitä asemakaavamerkinnöissä on määrätty.

Maanvaihto perustuu kunnanhallituksen päätökseen 16.9.2019 §155 Ahola-Ojannon asemakaavan laajentamiseksi.

**Muut ehdot**

Tämä maanvaihtosopimus tulee Ruskon kuntaa sitovaksi sen jälkeen, kun asemakaavan muutosta ja laajentamista koskeva kunnanvaltuuston päätös on saanut lainvoiman.

Veroista ja muista vaihdon kohteina oleviin määräaloihin kohdistuvista maksuista vastaa kumpikin osapuoli omistusoikeuden siirtymiseen asti.

Omistus- ja hallintaoikeus maanvaihtosopimuksen määrittämiin määräaloihin siirtyy tämän sopimuksen allekirjoituksella.

Vaaran vastuu kohteina olevista määräaloista siirtyy uusille omistajille maanvaihtosopimuksen allekirjoituksella.

Maanvaihtosopimuksesta aiheutuneet kustannukset ja Maanmittauslaitoksen määrittämät kiinteistötoimitusmaksut hoitaa kumpikin osapuoli omalta osaltaan.

Maanvaihtosopimuksen osapuolet ovat tutustuneet ennen sopimuksen allekirjoittamista seuraaviin kiinteistöjä koskeviin asiakirjoihin ja kuittaa ne vastaanotetuksi tämän sopimuksen allekirjoituksella.

1. Lainhuutotodistus 2 kpl 26.5.2021  
2. Rasitustodistus 2 kpl 26.5.2021  
3. Kiinteistörekisteriote 2kpl 26.5.2021  
4. Karttaote vaihdettavista maa-alueista

Tätä maanvaihtosopimusta on tehty kolme samansanaista kappaletta, yksi Ruskon kunnalle, yksi OMT-Tank Oy:lle ja yksi julkiselle kaupanvahvistajalle.

Ruskolla \_\_\_\_ päivänä \_\_\_\_\_\_\_\_\_\_kuuta 2021

RUSKON KUNNANHALLITUS

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_  
Kari Lehtinen Ismo Airinen  
Kunnanjohtaja Talous- ja hallintojohtaja

Edellä olevan maanvaihtosopimuksen hyväksymme ja sitoudumme sen ehdot täyttämään.

\_\_\_\_\_\_\_\_\_\_\_\_\_\_\_\_\_\_\_\_\_\_  
Matti Törmänen  
OMT-Tank Oy

Julkisena kaupanvahvistajan todistan, että kunnanjohtaja Kari Lehtinen ja talous- ja hallintojohtaja Ismo Airinen Ruskon kunnan puolesta, sekä Matti Törmänen OMT-Tank Oy:n puolesta ovat allekirjoittaneet tämän maanvaihtosopimuksen ja että he ovat yhtä aikaa läsnä luovutusta vahvistaessa. Olen tarkistanut allekirjoittajien henkilöllisyyden ja todennut että luovutuskirja on tehty maakaaren 2 luvun 1 § säädetyllä tavalla.

Paikka ja aika edellä mainitut.

\_\_\_\_\_\_\_\_\_\_\_\_\_\_\_\_\_\_\_\_\_\_

Maanmittauslaitoksen määräämä julkinen kaupanvahvistaja